open-index/open-wikipedia-markdown huggingface dataset:
Валканиот Хари (филм)

**Валканиот Хари** (англиски: *Dirty Harry*) — американски филм од 1971 година, во режија на Дон Сигел, во кој главната улога ја толкува Клинт Иствуд. Другите улоги ги толкуваат: Хари Гвардино, Џон Ларч, Џон Вернон, Ендрју Робинсон и Рени Сантони. Тој е прв филм од циклусот посветен на Валканиот Хари. Главниот лик во филмот е бескомпромисниот полицаец Хари Калахан, познат по прекарот Валканиот Хари. Хари е полициски инспектор кој не почитува никакви правила, не носи панцир и постојано е во судир со своите претпоставени. Хари е опседнат со мислата самиот да ја истера правдата и да им пресуди на криминалците на својот, понекогаш екстремен, начин. Притоа, него не можат да го заплашат ниту најтврдокорните криминалци, ниту пак бирократското однесување на полициските шефови. Во 2012 година, филмот бил зачуван во Националниот филмски регистер на САД.

## Синопсис
Дејството на филмот се случува во Сан Франциско, каде еден снајперист (го игра Робинсон) убива девојка и праќа писмо до градоначалникот (го игра Вернон), заканувајќи се дека ќе продолжи да убива ако не добие 100.000 долари. Задачата да го пронајдат убиецот ја добива инспекторот Хари Калахан (го игра иствуд) кому му се придружува еден штотуку примен инспектор. Полицијата му поставува стапица на убиецот, но тој успева да се извлече по што следува ново убиство. Најпосле, тој грабнува малолетна девојка и повторно, Калахан на Калахан му паѓа задачата да ги однесе парите на договореното место. Таму, убиецот го претепува Калахан и тешко го ранува неговиот помошник, но во последен миг Калахан му забива нож во ногата. Убиецот бега од местото и оди во блиската болница, а докторот го препознава и на полицијата ѝ го соопштува местото каде што живее тој. Калахан го фаќа убиецот на стадионот при што повторно го ранува во ногата. Така, убиецот е уапсен, но поради незаконско обезбедените докази, тој е пуштен на слобода. За да спречи нови убиства, Калахан го следи насекаде, но убиецот нарачува да биде претепан, а за тоа го обвинува Калахан. Најпосле, убиецот грабнува автобус полн со ученици, но Калахан ја презема работата во своите раце и го убива, по што ја фрла својата полициска значка.

## Наводи

Категорија:Американски филмови
Категорија:Филмови на Дон Сигел
Категорија:Филмови со Клинт Иствуд
Категорија:Криминалистички филмови
Категорија:Акциони филмови
Категорија:Трилери
Категорија:Филмови на англиски јазик
Категорија:Филмови од 1971 година
Категорија:Култни филмови
Категорија:Филмови чие дејствие се одвива во Сан Франциско
Паника на улиците (филм)

**Паника на улиците** е американски филм, во режија на Елија Казан, а главните улоги ги толкуваат Ричард Видмарк и Пол Даглас. Во 1951 година, филмот ја освоил наградата „Оскар“ за најдобро сценарио.
мини|Постер за филмот Паника на улиците
## Содржина
Во еден американски град, на пристаништето е убиен непознат човек, кој пристигнал илегално во САД. По извршената обдукција се утврдува дека убиениот бил заразен од опасната заразна болест градна чума. Докторот Рид и полицаецот Ворен имаат 24 часа да ги откријат убијците и сите други кои имале контакт со убиениот за да ја спречат појавата на епидемија, која би можела да однесе илјадници животи. Иако на почетокот, полицаецот не му верува на докторот Рид, подоцна двајцата ги пронаоѓаат убијците.

## Наводи

Категорија:Филмови на англиски јазик
Категорија:Американски филмови
Категорија:Филмови со Ричард Видмарк
Категорија:Филмови на Елија Казан
Категорија:Филмови чие дејствие се одвива во САД
Категорија:Филмови поврзани со убиства
Категорија:Филмови од 1950 година
Царството на волшебникот од Оз (филм)

**Царството на волшебникот од Оз** е американски филм, во режија на Сем Раими.

## Факти за филмот
Филмот е режиран од страна на познатиот режисер Сем Раими, а главните улоги ги толкуваат Џејмс Франко, Мишел Вилијамс, Рејчел Вајс, Мила Кунис и Зак Браф.

## Содржина
Оскар Дигс, кого го глуми Џејмс Франко, е циркуски магионичар од Канзас, кого едно торнадо го носи во непознатата земја Оз. Тој е разочаран од својата работа како провинциски циркуски магионичар и сонува да стане голем како Томас Едисон. Таму ги среќава трите сестри, вештерките Теодора, Еванора и Глинда, од кои, Глинда е добрата вештерка која сака да ја спаси земјата Оз од лошите намери на нејзиите сестри. На почетокот, сите во земјата Оз мислат дека Оскар е големиот волшебник кој треба да ја спаси земјата, но вештерките набргу откриваат дека тој е само обичен смртник. Оскар, пак, сака да го земе богатството кое му припаѓало на кралот на Оз и со него да избега во родниот Канзас. Сепак, кога се запознава со проблемите со кои се соочуваат жителите на Оз, тој постепено станува добар и се согласува да им помогне. Користејќи го своите магионичарски трикови и оптичките илузии, тој успева да ги победи лошите вештерки и да им ја донесе слободата на добрите луѓе од Оз.

## Наводи

Категорија:Филмови на англиски јазик
Категорија:Американски филмови
Категорија:Филмови на Сем Раими
Џејмс Бонд: Операцијата Гром (филм)

**Џејмс Бонд: Операцијата Гром** е филм за тајниот агент Џејмс Бонд, во режија на Теренс Јанг.

## Факти за филмот
Филмот е режиран од режисерот Теренс Јанг, а главните улоги ги толкуваат Шон Конери, Клодин Оже, Адолфо Чели, Лучана Палуци, Дезмонд Левелин, Рик ван Нутер и Бернард Ли. Овој филм, снимен во 1965 година, е четвртото продолжение на циклусот посветен на тајниот агент Џејмс Бонд. Тој е е еден од најпопуларните филмови за Џејмс Бонд, а главна одлика се бројните спектакуларни сцени. Филмот бил номиниран за наградата „Оскар“ во четири категории, а ја освоил наградата за најдобри визуелни ефекти. Инаку, филмот е снимен според романот на Јан Флеминг „Операцијата Гром“.

## Содржина
Во филмот се прикажуваат настојувањата на Џејмс Бонд да ги пронајде двете јадрени бомби на НАТО, кои ги украла терористичката организација „Спектра“, која бара откуп од 100 милиони долари за да не ги уништи Лондон и Мајами. Во потрагата по бомбите, Бонд пристигнува на Бахамите, каде го очекуваат бројни изненадувања.

## Наводи

Категорија:Филмови на англиски јазик
Категорија:Добитици на Оскар
Категорија:Филмови на Теренс Јанг
Категорија:Филмови со Шон Конери
Категорија:Филмови со Џејмс Бонд
Категорија:Филмови од 1965 година
Човечко око

**Око** (*оculus*) — сетилен орган. Тој е орган за вид кој е сместен во орбитата и се состои од очен нерв, очно јаболко и помошни органи на окото.

## Обвивки

*: **Надворешна обвивка ( tunica fibrosa bulbi)** таа е фиброзна, со преден проѕирен дел наречен рожница, а другиот е непроѕирен и е наречен белка. Рожницата ја гради предната шестина од целата надворешна обвивка. Таа е всадена (како стакло од часовник) во бразда од белката. Проѕирна е и не содржи ниту крвни, ниту лимфни садови. Белката пак го зафаќа поголемиот дел од надворешната очна обвивка.
*: **Средна очна обвивка (tunica vasculosa bulbi)** садовна обвивка која во себе содржи крвни садови, нерви и пигментни клетки. Составена е од три дела: садовница, трепкино тело и шареница. Садовницата е срасната за внатрешната очна обвивки тоа со нејзиниот пигментен слој. Трепкиното тело во него се наоѓа трепкиниот мускул. Шареницата е предниот дел од средната очна обвивка која наликува на прстен со централен отвор наречен зеница. Таа ја дава бојата на окото со пигментот кој се наоѓа во нејзините клетки.
*: **Внатрешна очна обвивка (tunica interna bulbi)** таа претставува невроепителна обвивка составена од два листа, надворешен пигментен и внатрешен наречен мрежница.

## Проѕирни делови

*: **Очна водичка** ги исполнува шуплините што се наоѓаат пред и зад ирисот, односно предната и задната очна комора. A улогата на водичката е да одржува одреден притисок во очното јаболко.
*: **Леќа** претставува биконвексна леќа сместена меѓу стаклестото тело и ирисот. Поврзана е со тенки влакна за цилијарното тело и е обвиткана со мембрана.
*: **Стаклесто тело** ја исполнува очната празанина зад леќата и цилијарното тело. Составено е од 98% вода, а останатиот дел се ретки клетки и влакна. Улогата на стаклестот тело е да ја држи прилепена ретината за садовницата обезбедувајќи ја на тој начин нејзината исхрана.

мини|десно|Еволуција на окото

## Помошни органи

*: **Очни мускули** шест напречно пругасти мускули,што го движат очното јаболко во сите насоки.
*: **Очни капаци** се кожномускулни дипли што го заштитуваат окото од предната страна. На нивните слободни рабови се всадени трепките.
*: **Спојница** ја претставува лигавицата што ја покрива задната страна на капаците и предниот дел од белката.
*: **Солзен апарат** -составен е од солзна жлезда, солзни каналчиња, солзна кесичка и носносолзен канал. Солзната жлезда е сместена во горно латералниот агол од орбитата.

## Надворешни врски

Портал од областа на медицината 

Категорија:Анатомија
Хана и нејзините сестри (филм)

**„Хана и нејзините сестри“** (англиски: *Hannah and her sisters*) — филм на режисерот Вуди Ален од 1986 година. Ален е автор и на сценариото, а главните улоги ги играат: Вуди Ален, Барбара Херши, Мајкл Кејн, Дајен Вист, Макс фон Сидов и Миа Фароу. Прикажувајќи ги односите меѓу ликовите на границата меѓу драмата, мелодрамата и комедијата, Ален дава фреска на животот во Њујорк при што фокусирајќи се на трите сестри, тој дискретно ја цитира славната драма „Три сестри“ на Чехов. Кон привлечноста на филмот придонесуваат и партитурите од џез и популарната музика од 1930-тите и 1940-тите, како и одличните остварувања на глумците. Филмот освоил три награди „Оскар“, и тоа: за сценарио (Ален), за најдобра машка улога (Кејн) и за женска споредна улога (Вист). Исто така, тој бил награден и со „Златен глобус“ за најдобра комедија. 

## Содржина
Во филмот се прикажуваат односите помеѓу три сестри кои живеат во Њујорк. Хана (ја игра Фароу) ја запоставува својата кариера на глумица за да може да се грижи за децата и за семејството. Нејзиниот втор сопруг, Елиот (го игра Кејн), се вљубува во сестрата на Хана, поранешната алкохоличарка Ли (ја игра Херши), која се задушува во врската со својот циничен љубовник. Третата сестра, Холи (ја игра Вист), работи како доставувачка на храна и се обидува да започне сопствена глумечка кариера. Поранешниот сопруг на Хана, Мики (го игра Ален) влегува во најкритичната фаза од својата хипохондрија, но овојпат можеби е навистина болен...

## Наводи

Категорија:Филмови со Вуди Ален
Категорија:Филмови со Миа Фароу
Категорија:Филмови со Мајкл Кејн
Категорија:Филмови со Макс фон Сидов
Категорија:Филмови со Дајен Вист
Категорија:Филмови со Барбара Херши
Категорија:Филмови на Вуди Ален
Категорија:Американски филмови
Категорија:Филмови на англиски јазик
Категорија:Филмови од 1986 година
Категорија:Филмски комедии
Категорија:Филмови за семејства
Категорија:Филмови чие дејствие се одвива во Њујорк
Драган Б. Костиќ

**Драган Б. Костиќ** (р. 10 јуни 1950, Скопје - 20 декември 2025) — македонски музички новинар.

Драган Б. Костиќ ја започнал својата кариера во Македонското радио. Тој е најпознат како водител на радио-емисиите „*Диско селектор*“ и „*Заборави ако можеш*“. Емисијата „*Диско селектор*“ започнала да биде емитувана на 29 јуни 1974 година, додека во 1991 година започнало емитувањето на „*Заборави ако можеш*“. На 31 октомври 2013 година, оваа емисија го доживеало 4 500 издание. Во јуни 2004 година, по повод 30-годишнината на емисијата „*Диско селектор*“, Драган Б. Костиќ организирал голема забава, одржана на лизгалиштето во Скопје, при што биле продадени 6 500 влезници. Исто така, тој е автор и на неколку други радио-проекти, како што се: „*Радиоурнебес*“, „*Пријатели, добар ден*“, квизот „*Јас ли сум на ред*“ итн. Најпосле, тој е познат и како страсен собирач на музика, поседувајќи огромна колекција од над еден милион аудио записи. Во 2018 година, ја започнал својата емисија „*Б со точка*“ на Телевизија 24, каде имала 2 сезона, емисијата се емитувала до 2019 година. Во 2024 година, со музичкиот настан насловен „*Последниот танц*“ Драган Б. Костиќ ја одбележал својата 50-годишна кариера во Спортскиот центар Јане Сандански во Општина Аеродром.

## Наводи

Категорија:Македонски новинари
Категорија:Македонски водители
Категорија:Југословенски новинари
Категорија:Југословенски водители
Категорија:Родени во 1950 година
Категорија:Починати во 2025 година
Категорија:Луѓе од Скопје
Категорија:Починати во Скопје
Викторија Рангелова

мини|339x339пкс|Викторија Рангелова на фестивалот „Денови на комедија“
**Викторија Рангелова** — македонска писателка на драми.

## Творештво
Викторија Рангелова е автор на неколку драми кои биле поставени на театарската сцена, како: "Слипери пипл", "Фотографии", "Такси 49", "Место каде сум", како и драмите за деца "Мала магична приказна" и "Дедо Мраз во розово".

Есента 2013 година, драмскиот текст на Рангелова под наслов „Разголени“ бил поставен на сцената на Местно гледалишче љубљанско, во режија на Ален Јелен. Претставата била поставена во копродукција со Шкуц гледалишче, а била финансирана од Министерството за култура на Словенија. Во исто време, таа била ангажирана како драматург на претставата "1984" (адаптација на истоимениот роман на Џорџ Орвел), поставена на сцената на Струмичкиот театар, а во режија на Дејана Николовска.
Рангелова е автор и на сценариото за краткиот анимиран филм „Облици“, што во 2004 година добил специјална награда на жирито на фестивалот „Балкан блек бокс“ во Берлин.

## Наводи

Категорија:Македонски писатели
Во Гарон (Железнец)

**Во Гарон** — археолошко наоѓалиште во демирхисарското село Железнец. Претставува населба и топилница од доцноантичко време. Се наоѓа на околу 1,2&nbsp;км јужно од селото, каде при обработувањето на земјата мештаните откриле многубројни остатоци од топена железна руда, фрагменти од керамички садови, питоси и др.

## Поврзано
*Градиште — населба од раноантичко време;
*Даркојца — населба од доцноантичко време;
*Спилје — населба од доцноантичко време;
*Железнец;
*Список на археолошки наоѓалишта во Демирхисарско;

## Наводи

Категорија:Железнец
Градиште (Железнец)

**Градиште** — археолошко наоѓалиште во демирхисарското село Железнец. Претставува утврдена населба од раноантичко време, опидум од доцноантичкото време и средновековна тврдина. Се наоѓа во непосредната близина на селото, од левата страна на патот Битола-Кичево, на низок издолжен рид со стрмни падини кон составот на Црна Река и малата притока Кушница. Наоѓалиштето е тешко пристапно, доминира над целиот предел и ја надгледува долината на Голема Река. Тврдината ги следи контурите на ридот и има елипсовидна форма со површина од околу 3 хектари. Одбранбениот бедем е цврст, граден од камен и варов малтер, и делумно е обновен во средновековието. На источната страна бедемот може да се следи во целост, а на одделни места јасно му се оцртува внатрешниот раб. На источната страна се гледаат остатоците од влезната порта, а на северниот агол се наоѓаат импозантни остатоци од кула. По површината на градиштето се забележуваат темели од повеќе објекти, фрагменти од керамички садови, питоси, тегули, згура од топена железна руда, како и множество градежен материјал. Во непосредната близина на брегот на Црна Река се откриени повеќе гробови од доцноантичкото време.  Во римскиот период овој град бил забележан како **Сидеро Кастрон** — а во средновековието како **Железник**.

## Поврзано
*Во Гарон — населба и топилница од доцноантичко време;
*Даркојца — населба од доцноантичко време;
*Спилје — населба од доцноантичко време;
*Железнец;
*Список на археолошки наоѓалишта во Демирхисарско;

## Наводи

## Надворешни врски
*Град Железнец (Сидерокастрон), руднички центар

Категорија:Железнец
Категорија:Археолошки наоѓалишта во Македонија од типот на тврдина
Телтов

**Телтов** () — град во округот Потсдам-Мителмарк, во сојузната покраина Бранденбург, Германија.

## Географија

Телтов е дел од метрополитенската област Берлин/Бранденбург. Оддалечен е од Берлин 17 километри, додека растојанието до Потсдам е 15 километри.

Каналот Телтов ја поврзува реката Хафел близу градот Потсдам со реката Даме близу Кепеник во источните предградија на Берлин. Оди кон север на Телтов, создавајќи граница помеѓу Бранденбург и Берлин.

Главната железничка станица Телтов-Штат е дел од линија С25 на берлинската С-Железница. Железничката станица Телтов е околу 2 километри на југоисток и е опслужуван од регионалните линии 3, 4 и 5.

## Историја

Населбата била првпат спомената во декрет од 1265 издаден од маркгрофот Отон Трети. Го добил своето име од истоимената висорамнина. Телтов бил порано познат по својата репка (*Teltower Rübchen*, која била особено популарна во XVIII и XIX век. Главната знаменитост во градот е протестантската црква Св. Андреј од 12 век, повторно изградена во 1812 според плановите од Карл Фридрих Шинкел. Била насликана од Лионел Фајнингер во неговата слика Телтов II од 1918.

Телтов се граничел со поранешниот Западен Берлин и поради тоа во периодот 1961-1990 била одделена од Берлинскиот ѕид.

Денешниов град била основана во 1994 со спојување на Телтов и поранешното село *Рулсдорф*. Забележал силен пораст на населението од падот на Берлинскиот ѕид и повторното обединување на Германија.

## Меѓународни односи

Телтов е збратимен со:

*  Ален, Германија, од 1991
*  Гонфрвил-л’Оршер, Франција, од 2000
*  Жагањ, Полска, од 2006

## Наводи

## Надворешни врски

* Официјална страница

Категорија:Потсдам-Мителмарк
Категорија:Бранденбург (покраина)
Каину

**Каину** (фин. Kainuu , шве. Kajanaland) е округ во источниот дел на Република Финска. Зафаќа површина од 24.451 квадратни километри и тука живеат 81.232 жители. Главен град е Кајани кој има 31.000 жители.

=Географија=
Според релјефот, округот припаѓа на историската област Остроботнија, заземајќи го нејзиниот источен дел. Тука преовладуваат ридско - планински предели со височина од 110-380 метри. Климата во Каину е супполарна со ниски температури. И покрај тоа што е сместен внатре во копното, овој округ има многу леднички езера. Најголема река е Оулујоки.

=Население=
Според податоци од 2012 година, во Каину живеат на 81.000 жители. Од 2000 година па наваму населението во округот опаднало за 10%. Густината на населението изнесува 4 жители/км2 што е за 4 пати пониско од просекот на државно ниво. Етничкиот состав го сочинуваат во најголем број Финци, меѓутоа има и мал број доселеници Руси од блиските прекугранични места во Русија.

=Административна поделба=
Округот Каину се состои од 9 општини и тоа:

## Поврзано
* Каинсколапонски јазик — изумрен јазик кој се говорел во регионот до XVIII век

## Наводи


Категорија:Региони во Финска
Прекината рамномерна распределба

{0\,\,\,\,\,x 
  | mean       = \tfrac{N+1}{2}
  | variance   = \tfrac{N^2-1}{12}
}}

Во веројатностa и во статистиката, **дискретна рамномерна распределба** *U*(*N*), *N*&isin;&#8469;, *N*&ge;2 е случаен експеримент со *N* **еднаквоможни** исходи.

## Одлики на рамномерна распределба U(''N'')
*Рамномерната распределба е потполно определена со бројот N, *N*&isin;&#8469;, *N*&ge;2.
*Дискретната рамномерна распределба е дискретна распределба со дискретна случајна променлива со *N* елементи: X={1,2,...,*N*} (обично).
*Веројатноста Pr(X=*k*) на секој исход е еднаква бидејќи исходите се еднаквоможни, *k*&isin;X.

Според основните принципи на веројатноста, следува дека 
 Pr(X=x)=\frac{1}{N}
:Доказ: Сите веројатности Pr(X=*k*) се еднакви, а нивниот збир треба да е 1. Има N од нив. Значи Pr(X=*k*)=1/N. Проверка:
:\sum\limits_k Pr(X=k)=\sum\limits_{k=1}^N \frac{1}{N}=\frac{1}{N} \cdot N=1
 
## Распределби на дискретна рамномерна распределба
*Рамномерна распределба U(*N*) ја има дискретната случајна променлива: X={1,...,*N*}. 
### Закон на распределба - PDF на U(''N'')




### Кумулативна распределба - CDF на U(''N'')




## Мерки на дискретна рамномерна распределба
*Очекувана вредност *E*(*x*) &nbsp; 
:E(x) = \sum\limits_j {x_j} \cdot {p_j} = \sum\limits_{k = 1}^N k \cdot \tfrac{1}{N}=\tfrac{1}{N} \cdot \sum\limits_{k = 1}^N k=\tfrac{1}{N} \cdot \tfrac{(N+1)\cdot N}{2}=\frac{N+1}{2}
*Дисперзија &sigma;2 &nbsp; 
:\sigma ^2 = \sum\limits_j  (x_j - E(x))^2 \cdot {p_j} = \frac{N^2-1}{12}

150п|right|Коцка со 10 страни
**Пример:** Опитот е: Фрлање на фер коцка со десет страни и запишување на резултатот (на горната страна). 

Соодветна дискретна (конечна) случајна променлива е X={1,2,3,4,5,6,7,8,9,10}. Бидејќи е фер коцка, сите исходи, т.е. сите N=10 елементи на Х се еднаквоможни со веројатност 1/10=0,1. (Ова е рамномерната распределба U(10).)





Забелешка: **floor** е математичка функција од &#8477; во &#8484; со floor(x)=„најголемиот цел број не поголем од х“.

## Претставување на рамномерната распределба со Геогебра
За графички приказ на PDF-от, т.е. Законот на распределба и на CDF-от, т.е. кумулативна распределба на рамномерна распределба (дискретна) може да се користи бесплатниот софтвер Геогебра.

Дефиниции специфични за дискретна рамномерна распределба се:

N=10&nbsp;&nbsp;&nbsp; (или соодветен лизгач)

list1=Sequence[k,k,1,N] &nbsp;  Ја дефинира list1 со елементите на случајната променлива.

list2=Sequence[1/N,k,1,N] &nbsp; Ја дефинира list2 со веројатностите. 

Соодветните наредби на македонски (внимавајте на кирилица и латиница) се:

листа1=Низа[k,k,1,N]

листа2=Низа[1/N, k, 1, N]

Понатамошните дефиниции се исти за сите дискретни случајни променливи (види дискретна случајна променлива).

## Наводи

## Поврзани теми
*Дискретна случајна променлива
*Рамномерна распределба (непрекината)
*Опит (теорија на веројатноста)
*Веројатност

## Надворешни врски
* интерактивен
*

Рамномерна
Канал Телтов

мини|Карта на водените патишта во областа околу Берлин; Каналот Телтов е малку под средината
мини|Каналот близу браната Клајнмахнов
мини|Железнички и автопатски мост преку каналот

**Каналот Телтов** () — канал јужно од Берлин, Германија. Каналот се наоѓа во обете покраини, Берлин и Бранденбург, и во еден дел претставува нивна меѓусебна граница. Го добил името по истоимениот град во Бранденбург, кој се наоѓа на неговиот тек. Каналот бил граден помеѓу 1900 и 1906 кога бил отворен од Вилхелм II.

Каналот е долг 37,83 километри и ја поврзува реката Хафел близу градот Потсдам со реката Даме близу Кепеник во источните предградија на Берлин. Даме обезбедува врска до Каналот Одра-Шпре и оттаму до реката Одра и Полска. Иако Даме е притока на реката Шпре, и самата пловна притока на Хафел, Каналот Телтов нуди предност преку заобиколување на центарот на Берлин, особено тешкиот речен сообраќај.

На неговиот западен крај, Каналот Телтов поминува низ Грибницското Езеро, кое е поврзано со Хафел во Потсдам. Каналот Грибниц обезбедува втора врска до Хафел од источниот крај на езерото. Кон неговиот источен крај, Каналот Телтов е поврзан со Каналот Ландвер, додека Каналот Бриц го поврзува Каналот Телтов со Шпре.

Тука се наоѓа единствената брана на каналот, кај Клајнмахнов. Каналот е пловен за бродови со длабочина до 1,75 метри и со максимално растојание од 4,4 метри

## Наводи

Категорија:Канали во Бранденбург
Категорија:Канали во Берлин
Категорија:Згради и градби во Берлин
Грос Кројц

**Грос Кројц** () — општина во округот Потсдам-Мителмарк, во Бранденбург, Германија.

## Наводи

Категорија:Потсдам-Мителмарк
Категорија:Бранденбург (покраина)
Клајнмахнов

**Клајнмахнов** () — општина во округот Потсдам-Мителмарк, во Бранденбург, Германија.

## Географија

Се наоѓа 19 километри југозападно од Берлин, веднаш до берлинскиот округ Штеглиц-Целендорф и 12 километри источно од Потсдам. Општината ја сочинува населбата Драјлинден.

## Историја

мини|лево|Брана на каналот

Клајнмахнов е изграден долж поранешниот поток Беке (*Bäke*), денес заменет од Каналот Телтов изграден во 1906. Парво Махенов (*Parvo Machenow*) бил првпат споменат во земјишната книга во 1375 на царот Карло IV, потоа изборен кнез на Бранденбург. Во средновековни времиња речниот премин бил контролиран од замок, владеен од благородничкото семејство Хаке. Заедно со каналот била изградена брана кај Клајнмахнов, наскоро станувајќи негова знаменитост.

Од почетокот на 20 век, поранешното село се развило во влијателно предградие на Берлин. Во 1937 Вилхелм Онезорге, министер на Кралската пошта, го добил дворецот Хакебург (*Hakeburg*) како негова резиденција и воспоставил голем истражувачки објект за комуникации и електроника. Во Втората светска војна, Клајнмахнов бил место на принуден камп со околу 5.000 затвореници, вклучувајќи подкамп на Заксенхаузен.

Ноќта на 2-3 декември 1943, авионот Ланкастер на Кралскиот воздухопловни сили бил срушен над Клајнмахнов, а меѓу загинатите бил добро познатиот норвешки писател и поет Нордал Григ, во тоа време како воен кореспондент.

Во 1946, Партијата за социјалистичко единство на Германија (СЕД) го зазела Хакебург, кој бил седиште на партиската академија во следните години. Од 1961 до 1989 општината била опградена со Берлинскиот ѕид на три страни и автопатот близу Драјлинден (денес А115) бил место на главниот граничен премин. Од повторното обединување на Германија, Клајнмахнов имал голем пораст на населението, додека враќањето на бројни запленети имоти на оние сопственици кои побегнале од Источна Германија довеле до многу конфликти.

## Збратимен град

*  Шопфхајм, Германија, од 1996

## Познати луѓе

* Лили Браун, феминистка
* Фридрих Кајслер, глумец
* Арнолд Шенберг, композитор
* Курт Вајл, композитор
* Ханс Масен, писател
* Фред Вандер, писател
* Карл Гас, режисер
* Криста Волф, писателка

## Наводи

## Надворешни врски

* Официјална страница

Категорија:Потсдам-Мителмарк
Категорија:Бранденбург (покраина)
Парпуривци

**Парпуривци** () е село во Украина, Виницки реон, Виничка област.

Категорија:Села во Украина
Категорија:Виницки реон
Василка Ладинска

**Василка Стојан Петровска Ладинска** (,  - , ) ― виден македонски архитект, член на Асоцијацијата на архитектите на Македонија (ААМ), член на Академијата на архитектите при Асоцијацијата на архитектите на Македонија и добитник на Наградата „Андреја Дамјанов“ во 2005 година.

## Животопис
Ладинска е родена во Куманово на 2 октомври  1928 година. Гимназија завршила во родниот град. Во мај 1954 година, таа дипломирала со натпросечен успех на Архитектонскиот факултет при Високата техничка школа во Белград. Кариерата, до пензионирањето во 1987 година, и минала во Македонија, како проектант, консултант и ревидент на голем број проекти. Проектирала и остварила станбени, општествени и здравствени згради.
 
Таа била автор или соавтор на над 130 проекти и изведени згради, учесник на голем број архитектонски изложби и на повеќе анонимни архитектонски конкурси. Добитник е на повеќе стручни и општествени признанија, меѓу кои наградата „13 Ноември“ на Град Скопје, Специјалната награда на второто Биенале на македонската архитектура, плакетата на југословенскиот весник „*Борба*“ за архитектура за СР Македонија и Главната награда на четвртокот Биенале на македонската архитектура. Носител е на Орден на труд со сребрен венец. Починала во на 24 ноември 2013 година.

Се занимавала и со публицистика и објавила повеќе статии во стручни списанија.

Нејзини позначајни реализации се: станбениот блок на ул. „Македонија“ во Скопје (1962), станбениот објект на ул. „Илинден“ во Скопје (1986 и 1987), гимназијата „Јосип Броз Тито“ во Скопје (1966), Комунална банка во Куманово (1964) итн.

## Наводи

Категорија:Македонски архитекти
Категорија:Луѓе од Куманово
Категорија:Добитници на наградата „Андреја Дамјанов“
Категорија:Добитници на наградата „13 Ноември“
Стенио Жуниор

**Стенио Маркос де Фонсека Саласар Жуниор** (пор. Stênio Marcos da Fonseca Salazar Júnior), роден 10 јуни 1991 година е бразилски професионален фудбалер кој игра на позиција напад во ФК Пелистер од Битола.
мини|Стенио Жуниор

Категорија:ФК Пелистер
Категорија:Фудбалери на ФК Пелистер
Категорија:Бразилски фудбалери
Категорија:Родени во 1991 година
Корека

**Корека**  (), на месното наречје: **Корака** или **Корика** (*Coraca*, *Corica*) — поделок на општината  Амантеја во покраината Козенца, Калабрија, Италија. Сместена е недалеку од Кампора Сан Џовани.

## Географија

### Опфат
Поделокот се граничи со јужниот дел од Тиренското Море на запад и гратчето Амантеја на југ, каде почнува границата со Кампора Сан Џовани. Пределот претежно се состои од карпест ’рт, а сретселото лежи во низина. Територијата опфаќа и ридесто подрачје и широки плажи. Климата е умерена.

## Стопанство
Главна стопанска дејност на Корека е туризмот и хотелиерството, кое е развиено поради живописниот брег. Мошне посетувано место се Коречките Гребени, кое воедно е собиралиште на радиоаматерите. Има мали фабрики во кои се произведува грана, мебел и машинерија.
мини|Корека во 1950-тите

## Населени места
Почнувајќи од 2017 г. одделот Корека се состои од следниве села:

## Знаменитости

### Црква „Богородица Ангелска“

Главна црква е „Богородица Ангелска“ (*Мадона дељи Анџели*), изградена во 1965 г. во посовремен но скромен стил, и сместивост од 65 лица. Секоја година се селската слава (22 август) се одбележува со поворка по улиците.

### Плоштад „Богородица Ангелска“
Сретселото го бележи плоштадот „Богородица Ангелска“, наречен по соседната црква и овенчан со статуа на Богородица.

### Корачки Пештери
Значајно обележје на овој крај се Корачките Пештери, каде се ископувала железна руда уште од древно време. За време на Втората светска војна, истите служеле како засолниште за мештаните и складиште за британската и американската окупациона војска. Подоцна, сè до почетокот на XXI век во нив се одржувале божиќни и велигденски свечености.

### Коречка кула или „Туриела“

Северно од самата Корека, на падините на ридот Тувуло се наоѓа кулата „Туриела“ е делумно срушена, забележителна по тоа што претставува мешавина од стилови со кои е преуредувана низ вековите. Служела како стражарница, вардејќи го местото од нападите на Арапите, Норманите и околните велможи, па сè до доаѓањето на германските, а потоа и британско-американските единици во Втората светска војна. Кулата е лесно пристапна од патот за Тонара на север и од патот од Маринела на југ.

## Галерија

Coreca - Chiesa della Madonna degli Angeli novembre 2017.jpg|Црквата „Богородица Ангелска“
Coreca - Piazza vista serale.JPG|Плоштадот навечер
Coreca Veduta Notturna dalla Piazza.jpg|Плоштадот навечер
Turriella di Coreca vista dalla Piazza anno 2017.jpg|Кулата Туриела
Baia di Coreca 2.jpg|Коречкиот Залив
Coreca - Spiaggia la Scogliera.jpg|Плажата од Ла Скољера
Scogli Coreca.jpg|Коречките Гребени


## Поврзано
* Коречки Пештери
* Коречки Гребени
* Козенца (покраина)

## Наводи

## Надворешни врски


Категорија:Козенца (покраина)
Визенбург

**Визенбург** (; службено наречен *Визенбург/Марк*) — општина во округот Потсдам-Мителмарк, во Бранденбург, Германија. Се наоѓа 11 километри западно од Бад Белциг и 46 километри југозападно од Бранденбург на Хафел. Се наоѓа во Природниот парк Горен Флеминг.

## Географија

Од 2000, кога 14 околни села доброволно се приклучија да ја основаат општината Визенбург/Марк, има површина од 218,19 км2.

Овие села станала општински единици (*Ortsteile*) на Визенбург:

* Бенкен
* Грубо
* Језериг/Флеминг
* Језеригерхитен
* Келпциг
* Ленсдорф
* Медевиц
* Мицдорф
* Нојехитен
* Рец
* Рецерхитен
* Репинихен
* Шламау
* Визенбург

## Знаменитости

Главна знаменитост е Замокот Визенбург, средновековен замок кој бил делумно претворен во неоренесансен дворец и парк.

Покрај замокот, постои и „патека на скулптури“, која започнува од Визенбург и се движи кон Бад Белциг.

## Наводи

## Надворешни врски

* Официјална страница 
* Приватна страница 
* Замок Визенбург 
* Парк Визенбург  
* Природен парк Горен Флеминг 

Категорија:Потсдам-Мителмарк
Категорија:Бранденбург (покраина)
Клостер Ленин

**Клостер Ленин** или само **Ленин** () — општина во округот Потсдам-Мителмарк, во Бранденбург, Германија. Се наоѓа околу 15 километри југоисточно од Бранденбург на Хафел.

## Преглед

Била основана на 1 април 2002 со спојување на 13 села:

Седиште на општината е Ленин. Најмногу е познат по својата истоимена опатија, најстариот манастир во Маркгрофовијата Бранденбург, основана во 1180 од маркгрофот Отон I. Блиската населба се развила околу 1415 надвор од ѕидините на манастирот.

Денес, добро одржуваната област ја вклучува обновената манастирска црква и други готски градби.

## Галерија


Податотека:Goehlsdorf_church.jpg|Црква во Гелсдорф
Податотека:Krahne church.jpg|Црква во Кране
Податотека:Krahne_fire_station.jpg|Противпожарна станица во Кране
Податотека:Raedel_church.jpg|Црква во Редел
Податотека:Reckhahn manor house SE.jpg|Дворец во Рекан
Податотека:Reckhahn Messdunk Kirche.jpg|Црква во Рекан-Месдунк
Податотека:PM08-13 img04 Kloster Lehnin.jpg|Хотел во Ленин


## Наводи

Категорија:Потсдам-Мителмарк
Категорија:Бранденбург (покраина)
Михендорф

**Михендорф** () — општина во округот Потсдам-Мителмарк, во Бранденбург, Германија.

## Географија

Михендорф се наоѓа во пошумена област на околу девет километри јужно од Потсдам. Општинските единици (*Ortsteile*) Фресдорф, Штикен и Вилденбрух се наоѓаат во Природниот парк Нуте-Ниплиц. Јужно од градот се наоѓаат Големото Сединско Езеро, а западно Линевицско Езеро.

Општината е составена од самата населба Михендорф и пет општински единици. Бројките за населението се од 31 декември 2011 

* Фресдорф (293)
* Лангервиш (1.823)
* Михендорф (4.237)
* Штикен (492)
* Вилденбрух (1.845)
* Вилхелмсхорст (3.103)

## Наводи

Категорија:Потсдам-Мителмарк
Категорија:Бранденбург (покраина)
Нутетал

**Нутетал** () — општина во округот Потсдам-Мителмарк, во Бранденбург, Германија.

Нутетал се наоѓа југозападно од Берлин. Општината била основана во октомври 2003 преку доброволно спојување на претходно независните општини Бергхолц-Ребрике, Фалхорст, Нудов, Филипстал, Сармунд и Тремсдорф. Општината го добила името од реката Нуте, која тече низ самата општина и се влева во Хафел во Потсдам.

## Наводи

## Надворешни врски

* Официјална страница 

Категорија:Потсдам-Мителмарк
Бачилиште (Журче)

**Бачилиште** — археолошко наоѓалиште во демирхисарското село Журче. Претставува сакрален објект и некропола од доцноантичко време. Се наоѓа на околу 1,5&nbsp;км северно од селото, каде се откриени гробови, а видливи се и грамади од градежен материјал. Според исказите на мештаните, биле најдени кадилница и други материјали.

## Поврзано
*Даблики — населба и некропола од доцноантичко време;
*Љубов Камен — населба од неолитот;
*Мартинец — населба од средниот век;
*Св. Илија — црква и некропола од средниот век;
*Журче;
*Список на археолошки наоѓалишта во Демирхисарско;

## Наводи

Категорија:Журче
Даблики (Журче)

**Даблики** — археолошко наоѓалиште во демирхисарското село Журче. Претставува населба и некропола од доцноантичко време. Се наоѓа 1,5&nbsp;км јужно од селото, каде според искази на мештаните, биле откопани неколку гробови градени од камени плочи поставени во правец исток-запад, темели од црква и од куќи. Денес на површината се гледаат парчиња од покривни ќерамиди.

## Поврзано
*Бачилиште — сакрален објект и некропола од доцноантичко време;
*Љубов Камен — населба од неолитот;
*Мартинец — населба од средниот век;
*Св. Илија — црква и некропола од средниот век;
*Журче;
*Список на археолошки наоѓалишта во Демирхисарско;

## Наводи

Категорија:Журче
Мартинец (Журче)

**Мартинец** — археолошко наоѓалиште во демирхисарското село Журче. Претставува населба од средниот век. Се наоѓа на 2&nbsp;км во правецот на селото Острилци, каде при обработувањето на нивите мештаните наидувале на ѕидови градени од камен и кал, питоси и др. Во еден питос биле најдени стари пари. Постои предание дека на ова место се наоѓало некогашното село Журче. Монетите не се зачувани.

## Поврзано
*Бачилиште — сакрален објект и некропола од доцноантичко време;
*Љубов Камен — населба од неолитот;
*Св. Илија — црква и некропола од средниот век;
*Даблики — населба и некропола од доцноантичко време;
*Журче;
*Список на археолошки наоѓалишта во Демирхисарско;

## Наводи

Категорија:Журче
Долна вилица

**Долна вилица** или **мандибула** — непарна коска споена со подвижен зглоб за черепот.  На неа се разликуваат тело и две гранки. Меѓу гранките и телото од обете страни се наоѓа виличен  агол. Според поделбата влегува во групата коски на лицето. Таа е најголемата и најјаката коска во скелетот на лицето и служи за припојување на долните заби. Забите се цврсти структури сместени во забни јамички или алвеоли, на долната и горната вилица од усната празнина. 

## Тело
Тело *corpus mandibulae* – наликува на потковица. Горниот раб од телото е забен продолжеток (processus alveolaris) со забни јамички (*alveoli dentales*) каде што се вметнати корените од долните заби. Долниот раб од телото е масивен и претставува база.

## Вилични гранки
Вилични гранки (*ramus mandibulae*) на горниот крај завршува со два израстока: преден (*короноиден израсток*) служи за поврзување со слепоочниот мускул, а задниот зглобен израсток во вид на глава (*caput mandibulae*) за зглобување со слепоочната коска. Овој е единствениот подвижен зглоб на главата.

## Наводи

## Надворешни врски
Долна вилица

Категорија:Коски
Томе Китановски

**Томе Китановски** — македонски фудбалер, роден на 21 мај 1992 година во Битола. Моментално игра на позицијата одбранбен играч во ФК Македонија Ѓорче Петров во македонската прва лига. Тој дури играше во Прва фудбалска лига на Хрватска за Славен Белупо.

Категорија:ФК Пелистер
Категорија:Фудбалери на ФК Пелистер
Категорија:Фудбалери на ФК Славен Белупо
Категорија:Фудбалери на ФК Македонија Ѓорче Петров
Категорија:Фудбалери од Битола
Категорија:Родени во 1992 година
Калуѓерска Река (Загориче)

**Калуѓерска Река** — археолошко наоѓалиште во демирхисарското село Загориче. Претставува црква од средниот век. Се наоѓа помеѓу селата Загориче и Стругово, каде според кажувањето на мештаните, се наоѓале остатоци од манастирот Св. Антониј. Топонимот на наоѓалиштето упатува на можно постоење на сакрален објект.

## Поврзано
*Куќиште — населба од доцноантичко време;
*Загориче;
*Список на археолошки наоѓалишта во Демирхисарско;

## Наводи

Категорија:Загориче
Куќиште (Загориче)

**Куќиште** — археолошко наоѓалиште во демирхисарското село Загориче. Претставува населба од доцноантичко време. Се наоѓа на 300&nbsp;м западно од селото, каде при обработувањето на земјата мештаните откривале остатоци од темели на куќи градени од камен и кал. По површината на нивите има фрагменти од керамички садови, питоси и др. Во дворот на месен жител се чува голем питос, како и повеќе парчиња од други питоси.

## Поврзано
*Калуѓерска Река — црква од средниот век;
*Загориче;
*Список на археолошки наоѓалишта во Демирхисарско;

## Наводи

Категорија:Загориче
Непчена коска

**Непчената коска** () е парна коска сместена зад максилата.
## Делови
На непчената коска се разликуваат: 
***Вертикална плочка** () е сместена меѓу телото на максилата и крилестиот израсток од сфеноидалната коска. Таа учествува во градбата на латералниот ѕид од носната празнина.
***Водорамна плочка** () се наоѓа зад непцевиот израсток од максилата и влегува во состав на коскеното непце градејќи ја неговата задна третина.
## Зглобови
Непчената коска се зглобува со коските на черепот кои се наоѓаат на задниот дел од носната шуплина помеѓу максилата и сфеноидалниот израсток. Учествува во градбата на три шуплини: латералниот ѕид на носната шуплина, покривот на устата , подот на орбитата така што формира инфериорна пукнатина.
## Кај животните
Кај рибите непчената коска се состои од плоча која лежи на внатрешниот раб од максилата. 
Непчени коски може да се сретнат и кај некои водоземци и жаби. Кај птиците непчените коски се одвоени од задниот дел од горната вилица.
## Галерија

Податотека:Orbital bones.png|Седум коски кои учествуваат во градбата на орбитата
Податотека:Gray167.png|Споеви на лева непчена коска со максилата
Податотека:Gray192.png|Медијален ѕид на левата орбита
Податотека:Gray187.png|База на черепот, инфериорни површини
Податотека:Gray196.png|Покривот, подот, и латералниот ѕид на левата носна шуплина
Податотека:Vomer and choane.jpg|Непчени коски кај мачка (розов дел)

## Надворешни врски

Категорија:Анатомија
Категорија:Коски
Мартин Ковачев

**Мартин Ковачев** е фудбалер, роден е на 13 март 1982 во Ќустендил кој моментално игра одбранбен играч во македонскиот ФК Пелистер од Битола.

Категорија:ФК Пелистер
Категорија:Фудбалери на ФК Пелистер
Категорија:Родени во 1982 година
Владица Брдаровски

**Владица Брдаровски** — македонски фудбалер, роден на 7 февруари 1990 во Битола. Моментално игра во Вардар.

## Клупска кариера
Владица Брдаровски е роден во Битола во 1990 година. Како младинец настапувал во екипата на Пелистер од Битола. За екипата дебитирал во 2009 година и од 2009 до 2011 година настапил на 28 натпревари. Во 2011 година се преселил во Чешка во екипата на Збројовка Брно, настапувајќи само на 3 натпревари. Истата година се вратил во Македонија, во екипата на Работнички од Скопје. Во периодот од 2011 до 2013 играјќи за екипата на Работнички забележал 30 настапи. Во сезоната 2013/2014 се вратил во матичниот тим Пелистер, настапувајќи на 30 натпревари. Во 2015 година се преселил во Унгарија, во екипата на Ѓер и настапил на 11 натпревари. Истата година се преселил во екипата на Вардар, играјќи за екипата во периодот од 2015 до 2020 година, настапувајќи на 109 лигашки средби со 5 постигнати погодоци. Во сезоната 2017-2018 со екипата на Вардар учествувал во Лига Европа. Во 2020 година се преселил во Косово, каде играл во екипата на Дрита. Таму се задржал само во сезоната 2020/2021, настапувајќи на 18 средби. Во 2021 година се вратил во Македонија, потпишувајќи за екипата на Шкупи.

## Репрезентативна кариера
За македонската фудбалска репрезентација дебитирал во 2012 година. Настапувајќи на 7 натпревари.

## Надворешни врски
*Профил на Transfermakt
* 
*
* Profile at Macedonian Football 
*Interview with Vladica Brdarovski

Категорија:Родени во 1990 година
Категорија:Живи луѓе
Категорија:Фудбалери на ФК Работнички (Скопје)
Категорија:Фудбалери на ФК Пелистер
Категорија:Фудбалери на ФК Вардар (Скопје)
Категорија:Фудбалери од Битола
Категорија:Македонски фудбалски репрезентативци под 21 година
Категорија:Македонски фудбалски репрезентативци
Димитар Воденичаров

**Димитар Воденичаров** (роден на 26 декември 1987, во Благоевград) — бугарски фудбалер, напаѓач, кој во моментов е без клуб.

Категорија:Бугарски фудбалери
Категорија:Фудбалери на ФК Пелистер
Категорија:Луѓе од Горна Џумаја
Категорија:Родени во 1987 година
Ѓорѓи Мојсов

**Ѓорѓи Мојсов** (роден на 27 мај 1985 година) е поранешен македонски фудбалер, роден во Кавадарци. Моментално е прв тренер на Тиквеш од Кавадарци.

## Признанија и награди

**Како тренер**
***Тиквеш**
**Фудбалски куп на Македонија: 1
***Победник: 2023-24 

## Наводи

Категорија:Живи луѓе
Категорија:Родени во 1985 година
Категорија:Фудбалери од Кавадарци
Категорија:Фудбалери на ФК Партизан
Категорија:Фудбалери на ФК Пелистер
Категорија:Фудбалери на ФК Вардар (Скопје)
Категорија:Фудбалери на ФК Работнички (Скопје)
Категорија:Фудбалери на ФК Турново
Категорија:Фудбалери на ФК Отелул Галати
Категорија:Фудбалери на ФК Ѓер
Љубомир Љубенов

**Љубомир Љубенов** — бугарски фудбалер, роден 25 август 1980 година во Софија. Моментално игра за ФК Пелистер од Битола, Македонија.

## Надворешни врски
* Профил на LevskiSofia.info 

Категорија:ФК Пелистер
Категорија:Фудбалери на ФК Пелистер
Категорија:Бугарски фудбалери
Категорија:Фудбалери на ПФК Левски (Софија)
Категорија:Живи луѓе
Категорија:Родени во 1980 година
Николај Христов

**Николај Веселинов Христов** е фудбалер од Бугарија, роден 1 август 1989 година. Моментално игра за ФК Пелистер од Битола, Македонија.

Категорија:ФК Пелистер
Категорија:Фудбалери на ФК Пелистер
Категорија:Родени во 1989 година
Дојка

**Дојката** (*mamma*) има полутопчеста форма, сместена во надворешниот дел од градниот кош  на чиј преден крај се наоѓа пигментирано испапчување или брадаваица (*papilla mammae*).Дојката е жлезда изградена од 15-20 резени (*lobi glandulae mammariae*). Нивните изводни  канали се насочуваат кон брадавицата чии врвови се отвораат како млечни пукнатини.И мажите и жените имаат развиени гради од исти ембриолошки ткива. Сепак, во пубертетот, женските полови хормони, главно естроген,  го промовира развојот на дојка кој не се случува кај мажите се должи на повисокиот износ на тестостерон.Како резултат на тоа, женските гради стана многу повеќе познати отколку оние на мажите.За време на бременоста, градите, се одговорни на комплексната интеракција на хормоните кои го предизвикуваат развојот на ткивото и проширувањето со цел да се произведе млеко.Три такви хормони се естроген, прогестерон и пролактин, кои предизвикуваат вродено ткиво во дојката и грлото на матката  за да се промени  времеѕо на менструалниот циклус.Големината на градите варира со расата и етничкото потекло. Една студија објавена во 2013 година укажува на постоењето на една генетска мутација одговорна  за повеќе одлики на Азијците, вклучувајќи погуста коса, повеќе потни жлезди и помали гради на жените.

## Функција на градите

Градата е апокрина жлезда која произведува мајчино млеко за да се храни новороденчето. Бојата на брадавицата е розова до темно-кафеава во која има многу лојни жлезди.Основните единици се терминалниот канал кој произведува мајчино млеко.Тие им даваат храна на своите потомци.Тие се дистрибуираат низ телото на градите; околу две- третини од *lactiferous* ткиво е на 30 мм од основата на брадавица.

## Поврзано
* Самоиспитување на дојки
* Граден кош

## Надворешни врски

 Дојка
Жежелив

**Жежелив** () е село во Украина, Козјатински реон, Виничка област.

Категорија:Села во Украина
Категорија:Козјатински реон
Вододелница

[мини|десно|300п|Главните [сливови во Европа (сиво) и нивните вододелници (црвени линии)]]
[мини|десно|Чешма како обележје на вододелницата на [Црно Море|црноморскиот и северноморскиот слив]]
**Вододелница** — граница на два слива во облик на линија од која водата се слева во два правца. Во повисоките краишта, делницата лежи по сртовите на ридовите и планините. Делницата потешко се утврдува во рамничарските предели, особено ако се мочурливи.

## Видови
Постојат три вида на вододелници:

* континентална — водите што ги двои течат во различни океани. Таков пример е вододелницата Конго-Нил.
* главна вододелница — водите од секоја страна не се среќаваат, но сепак завршуваат во ист океан. Таква е делницата на Јангцекјанг и Хоангхо.
* помала делница — водите се делат, но подоцна се среќаваат во речна утока. Пример е вододелницат на Мисисипи and Мисури.

Вододелниците често претставуваат пречка во речниот сообраќај. Во прединдустриско време, пловилата се премесувале по сувоземен пат, а подоцна се прокопувале канали со цел да се спојат соседните сливови.

## Поврзано
* Слив
* Растока
* Утока
* Притока
* Извор
* Планински превој
* Било

## Наводи


Категорија:Геоморфологија
Категорија:Физичка географија
Категорија:Хидрологија
Категорија:Реки
Категорија:Потоци
Категорија:Водата и животната средина